महिला हरुलाई स्वास्थ्य राख्न तथा सहजताको लागि आबस्यक पर्नै प्याड स्थानिय तहमानै उत्पादन गर्नै सके प्रभाबकारी ह�"
पाँचौ पर्वत महोत्सवको पुर्व सन्धामा कालिगण्डकी सरसफाई र जलयात्रा गरीने पर्वत उद्योग वाणिज्य संघको भनाई विगतका "
बागलुङ जिल्लामा १० वटा स्थानीय बनाउन प्रस्ताव गरिएको छ । स्थानीय तह पुनःसंरचना जिल्ला प्राविधिक सहयोग समितिका अनुसार चार नगरपालिका र छ वटा गाउँपालिका बनाउने प्रस्ताव स्थानीय तह पुनःसंरचना आयोगमा पठाइएको छ । राजनीतिक दलहरूबीच पूर्ण सहमति नजुटे पनि अधिकतम सहमतिका आधारमा १० वटा निकाय प्रस्ताव गरिएको समितिका संयोजक एवम् स्थानीय विकास अधिकारी रामप्रसाद आचार्यले बताउनुभयो ।
नेपाली काँग्रेसबाहेकका सबै दलले प्रस्तावमा साझा सहमति कायम गरेको समितिले जनाएको छ । प्रस्तावमा बागलुङ, गलकोट, जैमिनी र ढोरपाटन नगरपालिका रहने उल्लेख छ । छ गाउँपालिकामा बरेङ, काठेखोला, निसीखोला, बडीगाढ, स्वायत्त क्षेत्रका रुपमा ताराखोला र विशेष क्षेत्रका रुपमा तमानखोला गाउँपालिका प्रस्ताव गरिएको समितिका सदस्य सचिव खिम विकले जानकारी दिनुभयो । बागलुङ नगरपालिकामा हालका वडाका अतिरिक्त मालिका, तित्याङ, भकुण्डे, रायडाँडा, अमलाचौर, नारायणस्थान, पैंयूपाटा, ६ नं वडा बाहेकको सिगाना र पालाकोट गाविसको वडा नं ६, ७, ८ र ९ लाई समावेश गरिएको छ । कुश्मीसेरा केन्द्र रहने गरी प्रस्ताव गरिएको जैमिनी नगरपालिकामा कुश्मीसेरा, दमेक, सर्कुवा, विनामारे, अर्जेवा, जैदी, छिस्ती र पैंयूथन्थापका वडा नं ३, ४, ५, ६, ७ र ८ लाई समावेश गरिएको छ । मजुवा केन्द्र रहने गरी प्रस्ताव गरिएको गलकोट नगरपालिकामा आठ गाविसमा समावेश छन् । जसमा मल्म, काँडेबास, हटिया, नरेठाँटी, दुदिलाभाटी, हरिचौर, पाण्डवखानीको ३ र ४ वडा र रिघा गाविसको वडा नं ३ र ६ समावेश गरिएको छ । यस्तै, बुर्तिबाङ केन्द्र रहन गरी बुर्तिबाङ, अधिकारीचौर, राजकुत, बोबाङ र खुङ्गा गाविस समेटिएको ढोरपाटन नगरपालिका प्रस्ताव गरिएको छ ।
बरेङ केन्द्र रहने गरी सातवटा गासी समेटेर बरेङ गाउँपालिका प्रस्ताव गरिएको छ । जसमा पैंयूथन्थाप गाविसको वडा नं १, २ र ९ सहित राङ्खानी, धुल्लुबाँस्कोट, हुग्दीशिर, बाटाकाचौर, सल्यान र सुखौरा गाविस समाहित छन् । अक्षेते सुल्डाँडा केन्द्र रहने गरी आठवटा गाविस समेटेर काठेखोला गाउँपालिका प्रस्ताव गरिएको छ । पाला गाविसका १, २, ३, ४ र ५ वडासँगै भीमापोखरा, तङ्ग्राम, धम्जा, बिहुँकोट, लेखानी, रेश र सिगाना गाविसको ६ वडा उक्त गाउँपालिका समावेश गरिएको छ ।
झिँवाखोला केन्द्र रहने गरी प्रस्तावित निसीखोला गाउँपालिकामा निसी, देवीस्थान र बोहरागाउँ गाविस समावेश छ । ग्वालीचौर खर्बाङ केन्द्र रहने गरी नौ गाविस समेटेर बढीगाड गाउँपालिका प्रस्ताव गरिएको छ । जसमा दर्लिङ, भीमगिठे, ग्वालीचौर, जलजला, रणसिंहकिटेनी, दुगातुम्डाँडा, सिसाखानी, पाण्डवखानीको १, २, ५, ६, ७, ९ र रिघा गाविसका वडा नं १, २, ४, ५, ७, ८ र ९ समावेश गरिएको छ ।
यस्तै, भातखाने डाँडा केन्द्र रहने गरी स्वायत्त क्षेत्रका रुपमा ताखोला गाउँपालिका प्रस्ताव गरिएको समितिले जनाएको छ । जसमा ताराखोला, हिल, अर्गल र अमरभूमि गाविस समावेश छ । साथै, दोभान केन्द्र रहने गरी विशेष क्षेत्रका रुपमा तमान, खुङ्खानी र बोङ्गादोभान समावेश गरेर तमानखोला गाउँपालिका प्रस्ताव गरिएको छ । प्रस्तावप्रति नेपाली काँग्रेस बागलुङले फरक मत राखेको छ । काँग्रेसले क्षेत्र नं ३ मा ५ वटा स्थानीय तह बनाउनुपर्ने, पाला र सिगाना गाविसका वडा विभाजन गर्न नहुनेलगायतका फरक मत राखेको छ । समितिले फरकमतसहितकै प्रस्ताव आयोगमा पठाएको छ । आयोगले निर्धारण गरेको समयसीमामा स्थानीय तहको टुङ्गो लगाउन नसकेका दलहरूले १० दिन ढिलो गरी सहमति जुटाएका हुन् ।
महिला हरुलाई स्वास्थ्य राख्न तथा सहजताको लागि आबस्यक पर्नै प्याड स्थानिय तहमानै उत्पादन गर्नै सके प्रभाबकारी ह�"